PRILOGA A - ZNAČILNOSTI gradnje / NOTRANJE OPREME

13. februar 2024

V Ljubljani

Ponudba

mnenje

(storitve na področju projektiranja stavb in notranje opreme)

Pri izpolnjevanju tega vzorca se priporoča opredelitev, pri katerih od značilnostih nameravane gradnje objekta / notranje opreme gre za (osnovne) usmeritve naročnika in pri katerih od njih gre za zahteve, ki so za naročnika bistvene. Če so katere od zahtev za naročnika bistvene, se priporoča, da se to izrecno zapiše ali pa naj se zapiše, da ne gre za bistvene zahteve naročnika.

Gl. tudi pojasnila k členu 4 ponudbe v 3. delu pripomočka PONUDBA.

ZNAČILNOSTI GRADNJE / NOTRANJE OPREME[[1]](#footnote-1) (točka 4 ponudbe)

Ponudba je izdelana na podlagi povpraševanja naročnika, ki jo opredeljujejo naslednji podatki, zahteve oziroma usmeritve naročnika glede značilnosti gradnje / notranje opreme, ki bo predmet izdelave projektne dokumentacije:

* 1. Podatki o investitorju

Ime oziroma firma:
Naslov ali sedež:
Kontaktni podatki:

* 1. Opis stanja

Dejanski opis trenutnega stanja mikro in makro lokacije z osnovnimi specifičnimi značilnostmi: npr. stanje že obstoječega objekta, sosednjih stavb, povezanih z nameravano gradnjo, dostopnost (dosegljivost lokacije, prometna situacija in prometne povezave), opis okolice in pokrajine (klima, smeri neba, sestava tal …) ipd.

* 1. Zemljiškoknjižni podatki o nepremičnini

V primeru dostopa do nepremičnine po sosednjih nepremičninah tudi zemljiškoknjižni podatki o teh nepremičninah in pravi podlagi za dostop, npr. pogodba o služnosti poti ipd.

* 1. Podatki s področja urejanja prostora

Območje urejanja z navedbo prostorskega akta in morebitnih drugih aktov urejanja prostora, geodetski podatki kot so površina zemljišča, podatki iz Katastra nepremičnin (status stavbe: registrski vpis / katastrski vpis po ZKN; urejenost parcele: urejena / ni urejena), podatki o omrežjih in objektih obstoječe gospodarske javne infrastrukture in o posameznih vrstah obstoječe komunalne opreme, podatki o drugi gospodarski javni infrastrukturi, podatki o morebiti izdelanem geodetskem načrtu, lokacijski preveritvi, lokacijski informaciji, v primeru izjemne krajine, podatki o pravih podlagah usmeritev oz. o usmeritvah[[2]](#footnote-2), ipd.

* 1. Namen gradnje in opis objekta

(Enodružinska hiša, poslovna stavba, hotel…), vrsta objekta po klasifikaciji, nameravani poseg (novogradnja / rekonstrukcija / legalizacija)

* 1. Obseg obdelave (velikost, zmogljivost objekta ali delov objekta)

Navesti velikost nameravanega ali obstoječega objekta v m2, bruto etažne površine v m2 ipd., pri rekonstrukciji / prizidavi / načrtovanju notranje opreme opredeliti obseg in predmet obdelave v m2, po prostorih ipd., opredeliti obseg zunanje ureditve ipd.

* 1. Kakovost nameravane gradnje / načrtovane notranje opreme

Npr. standardi kakovosti, materiali, oprema ipd.

* 1. Usmeritve naročnika glede zasnove /oblikovanja

Npr. način gradnje, oblika strehe, fasada / barvna shema, slog ipd.

* 1. Funkcionalnost

Npr. dostopnost, možnost razširitve ipd.

* 1. Tehnične zahteve

Npr. glede vrste in tipa konstrukcije, načina gradnje, vplivov na okolje, akustike, razsvetljave, toplotne izolativnosti, energetske učinkovitosti, stavbnega pohištva, senčil, površinske obdelave sten in tal, idr., po potrebi ločeno za arhitekturni del, gradbeni del, strojne inštalacije in opremo, elektro inštalacije in naprave, požarno varnost, varnost in zdravje pri delu, tehnologijo delovnega procesa idr.

* 1. Okvirno predvidena finančna sredstva naročnika / zgornja mejna vrednost skupnih stroškov / stroškov gradnje / stroškov notranje opreme

(potrebno je tudi definirati, katere stroške ta vrednost vključuje – gl. ST ZAPS 01 poglavje EKONOMIKA GRADNJE, ki definira posamezne pojme kot so skupni stroški, stroški gradnje, ocena stroškov itd.; tudi če opredeljeni znesek za naročnika ni bistven, v izogib dvomom svetujemo, naj se to izrecno navede.)

Po potrebi dopolniti s podatki o viru financiranja (npr. če gre za javnega naročnika, podatek o financiranju iz javnih sredstev, npr. delno iz evropskih sredstev, ipd.), o morebiti izdelani predinvesticijski dokumentaciji, o predvideni višini kreditiranja ipd.

* 1. Drugo

Npr. predvidena izvedba pristopa BIM, predviden sistem certificiranja - PHPP, HACCAP, trajnostna gradnja, razvrščanje po rangih za nastanitvene objekte, EKO sklad, objekt z vplivi na okolje ipd.

1. Gl. tudi [OPOMNIK ZA DEFINIRANJE PROJEKTNE NALOGE](https://zaps.si/poklicna-praksa/sklepanje-poslov/projektna-naloga/). [↑](#footnote-ref-1)
2. Če se vsebine posamezne od teh listin ne povzema ali se jo povzema le na kratko, se ponudba na listino lahko sklicuje npr. z zapisom, da je ta listina sestavni del in priloga k tej ponudbi. [↑](#footnote-ref-2)